**SREDA, 25.3.2020**

Danes praznujemo materinski dan, dan, ki je posvečen vsem materam. Ne pozabi torej danes pripraviti kakšno presenečenje zanjo, ji pomagati pri pripravi kosila, pospravljanju ... Vesela bo, če se boš spomnil nanjo in jo razveselil. Če je lepo vreme, se odpravi ven nabrat kakšen šopek cvetlic, drugače pa ji izdelaj rožice iz papirja. Klikni na povezavo in si oglej posnetek preproste izdelave papirnatih rožic v »loncu« (le ideja, izdelaš lahko tudi čisto po svoje ☺). Zanjo napiši tudi voščilo oziroma kakšno lepo misel in ji povej, da jo imaš rad.

 <https://iheartcraftythings.com/mothers-day-flower-pot-craft.html>

**SLJ – 1. ura: Hišica na jasi**

**DZ, str. 32**

Namesto poslušanja posnetka vam prilagam prepis posnetka. Kaj predvidevaš, da bomo izvedeli iz besedila z naslovom Hišica na jasi? Natančno preberi besedilo in reši naloge v delovnem zvezku na strani 32.

**Hišica na jasi**

Dober dan vsem poslušalkam in poslušalcem. Na vrsti je oddaja Pošta na radiu Regljač. Danes prisluhnite opisu, ki nam ga je poslal Jan, učenec 3. c-razreda.

Na jasi sredi gozda stoji pritlična lesena hišica pravokotne oblike. Zgrajena je iz lesenih brun. V njej preživlja svoj prosti čas tetina družina. Na pročelju zgradbe so lesena vrata. Na sredini imajo manjšo zastekljeno pravokotno odprtino, zavarovano z železno mrežo. Nad vrati je pritrjena rogovilasta veja, na njej pa je šopek suhega cvetja. Na obeh straneh vrat je okno z zelenimi polkni. Pod okni so pritrjena zelena korita za rože. V njih so posajeni rdeči nageljni. Steni na desni in levi strani hiše imata po dve okni z zelenimi polkni. Na zadnji steni, nasproti vhoda, pa so samo vrata za izhod v gozd. Streha je prekrita z lesenimi deščicami – skodlami. Na spodnjem robu strehe sta lesena žlebova, v katerih se zbira deževnica. Ta po ceveh odteka v lesena soda, ki stojita ob levem in desnem vogalu pročelja. Na vrhu slemena je siv dimnik. Okoli hišice je lesen plot.

Razmisli:

Kdaj nam lahko v življenju koristi opis zgradbe?

Si že iskal kdaj zgradbo, ki ti jo je kdo opisal?

**2. ura: Stavba na železniški postaji**

**DZ, str. 30 in 31**

Spomni se na besedilo Z vlakom v Ljubljano (1. delovni zvezek, str. 30). Se še spomnite, kaj je dedek obljubil vnuku Žanu?

Oglejte si ilustracijo v delovnem zvezku na strani 30 in v zvezek napiši opis stavbe na ilustraciji.

Vas zanima, kako je pisec besedila opisal stavbo na železniški postaji, na kateri je služboval Žanov dedek?
Preberi besedilo in nato reši naloge na strani 31.

Razmisli: - Ti je kakšna stavba, ki stoji v tvojem kraju še posebno všeč? Katero bi pokazal turistom? Zakaj?
- Si videl kje drugje kakšno zanimivo stavbo?

Pripravili boste opis zgradbe. V pomoč pri pisanju:

Opis zgradbe

|  |  |
| --- | --- |
| vrsta zgradbe | lesena hiša, čebelnjak, grad, šola, gledališče, galerija, trgovina, blok, stolpnica, nebotičnik, stadion, piramida, tovarna, stolp, iglu … |
| gradbeni material (zgrajena je iz) | opeka, kamen, les, blato, ledeni bloki, slama, …  |
| oblika zgradbe | pravokotna, kvadratna, okrogla, ovalna … |
| Čemu služi? Kaj se v njej dogaja? | počitek, razvedrilo, razstava, prireditve, šport, prodaja, bivališče ljudi, bivališče živali … |
| sestavni deli | pročelje, sprednja stena, zadnja stena, vogal, okno, vrata, streha, vhod, vetrolov, dimnik, žleb … |
| vrata | velika, majhna; pravokotna, obokana, zastekljena; bela, rjava, zelena  |
| okna | velika, majhna; kvadratna, pravokotna, polkrožna; polkna (naoknice), žaluzije, zavese, roloji, rolete … |
| dodatki | korita za rože, hišna številka … |
| streha | ravna, položna, strma |
| kritina | skodle, opeka (siva, rdeča, zelena, rjava …), salonitne plošče, slama, kamnite plošče, pločevinaste plošče … |
| žleb | lesen, bakren, aluminijast … |
| dimnik | visok, nizek; kamnit, opečnat, lesen; siv, rdeč, rjav, bel … |

V preglednico vpiši podatke in opiši stavbo, ki si jo izbral. Ko boš napisal opis stavbe, te prosim, da mi ga pošlješ v pregled. ☺

|  |  |  |
| --- | --- | --- |
| vrsta zgradbe |  |  |
| gradbeni material |  |
| oblika zgradbe |  |
| Čemu služi? Kaj se v njej dogaja? |  |
| sestavni deli |  |
| vrata |  |
| okna |  |
| dodatki |  |
| streha |  |
| kritina |  |
| žleb |  |
| dimnik |  |

**ŠPO – Vadba**

Če bo tudi danes tako mrzlo, kot je bilo te dni, imam zate eno prav posebno vadbo, ki jo boš izvajal v hiši. Potreboval boš dovolj prostora in prostor za računalnik, da boš lahko gledal vaje in jih hkrati izvajal. K telovadbi povabi tudi svoje starše. ☺ Je pa posnetek v angleškem jeziku.

<https://www.youtube.com/watch?v=L_A_HjHZxfI&t=262s>

**MAT – Številski izrazi**

**DZ, str. 91**

Za računanje potrebuješ konkreten material (9 stvari). Gotovo imaš doma kakšne kocke, drugače pa lahko uporabiš tudi kaj drugega (npr: gumbe, barvice, orehe, pokrovčke, ipd.). Pripravi si tudi karo zvezek, da boš dano situacijo narisal in napisal:

1. Na mizo postavi dve vrsti po 4 kocke. Napiši račun množenja.

K vrsticama položi še 1 kocko. Koliko je kock sedaj? Dano situacijo predstavi samo z enim računom.

Najprej moramo pomnožiti 2 in 4, nato prištejemo še 1.

Račun: 2 . 4 + 1 = 9

Sedaj pa poglej kocke še z druge strani. Kako boš sedaj napisal račun?

1 + 2 . 4 = Se je število kock spremenilo?

Pazi! Pomembno je, da ne začneš računati od začetka. Pri sestavljenih računih **najprej množimo, šele nato seštevamo.**

Množenje ima prednost pred seštevanjem. Da tega ne pozabimo, boste v vseh sestavljenih računih podčrtali, kaj morate najprej izračunati. Delni rezultat si lahko napišete nad zmnožek.

 15

Primer: 7 + 3 . 5 = 22

S kockami nastavite še kakšno podobno situacijo in napišite račun.

V delovnem zvezku rešite nalogi na strani 91.

**DODATNI POUK**

Pošiljam dve poli matematičnega tekmovanja Kenguru.

Leto 2016 (str. 13 – 16)

Leto 2015 (str. 9 – 12)

Če si še katera izmed deklet ni imela možnosti izposoditi knjige za Cankarjevo tekmovanje: Anica in grozovitež, pisateljice Dese Muck, vam prilagam skenirano knjigo v power pointu.

Našla sem tudi pretipkano knjigo Veveriček posebne sorte, pisateljice Svetlane Makarovič, ki jo morate prebrati za domače branje.